《沁园春·皂盖朱幡》
宋代·佚名

皂盖朱幡，玉节虎符，宏开大藩。把济川秀楫，试横碧水，擎天柱石，小驻丹山。麦秀两歧，棠敷千里，治最当今黄颍川。平章看、文词坡谷，人品欧韩。竭来游戏人间。况雅量汪汪海样宽。适弧垂门外，香凝燕寝，□星对照，两地交欢。自有青州，活民阴德，不用延年九转丹。人皆祝，愿黑头黄阁，绿鬓朱颜。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。